
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 260 (1) 

Κήρυξη αναδασωτέας έκτασης 1,296 στρεμμάτων στη θέση Τριβά της 
Κοινότητος Λιχάδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 550/16.1.1986 απόφαση του Νομάρχη Εύβοιας 
«περί αναθέσεως αρμοδιοτήτων υπογραφής υπηρεσιακών εγγρά- 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. ' · 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της χώρας» και ειδικότερα: α) του άρ¬ 
θρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίου;: α) 160417/1180/ 
8.7.1980, β) 182447/3049/24.9.1980. 

5. Την Ηα/136/14.1.1992 οιναφορά του Δασαρχείου Ιστιαίας περί 
κηρύξεως αναδασωτέας έκτασης 1,296 στρεμμάτων στη θέση Τριβά 
του διακατεχόμενου δάσους της Κοινότητος Λιχάδας που κατοιλήφθηκε 
με εγκατάσταση ποιμνιοστασίου από τον Κων/νο Αντ. Πετράκη και Σε- 
πτ.-Οκτ. 1991, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης κα την προστασία και ανάπτυξη της δασικής βλά¬ 
στησης με τεχνική οιναγέννηση (βάσει προγράμματος του Δασαρχείου 
Ιστιαίας την έκταση του ενός στρέμματος και διακοσίων ενενήντα έξι χι¬ 
λιοστών του στρέμματος που βρίσκεται στη θέση Τριβά της κοινότητας 
Λιχάδας Ν. Εύβοιας, προσδιορίζεται από τα στοιχεία ΑΒΓΔΕΖΗΑ και 
έχει όρια: 

Ανατολικά: Διακ/νη Δασική έκταση αειφ. πλατυφύλλων 

Δυτικά: Διακ/νη Δασική έκταση αειφ. πλατυφύλλων 

Βόρεια: Διακ/νη Δασική έκταση αειφ. πλατυφύλλων 

Νότια: Διακ/νη Δασική έκταση αειφ. πλατυφύλλων 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 7 Φεβρουάριου 1992 

Με εντολή Νομάρχη 
Ο Δ/ντής Δασών 
ΖΗΣΗΣ ΣΤΑΜΑΤΟΥΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π.Α./758 (2) 

Χαρακτηρισμός ως διατηρητέου κτιρίου φερομένου ως ιδιοκτησία Μι¬ 
χαήλ Ζησιμάτου, που βρίσκεται στην Ερμούπολη της νήσου Σύρου 

και επί της οδού Ροΐδου αριθ. 19 και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 
Αιγαίου» (ΦΕΚ 1 /Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθ. 8555/27.11.1990 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 81, παρ. 1 του Ν. 1892/90» 
(ΦΕΚ 741/Β/29.11.1990). 

5. Την υπ’ αριθ. Υ. 1495/28.8.1991 απόφαση του Πρωθυπουργού 
«Σύσταση θέσεως Υφυπουργού στο Υπουργείο Αιγαίου» (ΦΕΚ 694/Β/ 
28.8.1991). 

6. Την υπ’ αριθ. Υ. 1499/29.8.1991 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.1991). 

7. Τον φάκελλο του θέματος ο οποίος υπεβλήθη στο Τμήμα Πολιτι¬ 
στικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου και έλαβε τον αριθ. πρωτ. 3769/10.6.1991. 

8. Τα συμπληρωματικά στοιχεία που εστάλησαν στο Τμήμα Πολιτι¬ 
στικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου και έλαβαν αριθ. πρωτ. 4452/3.7.1991 και 758/ 
4.2.1992. 

9. Την από 11.11.1991 αιτιολογική έκθεση του Τμήματος Πολιτι¬ 
στικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου, η οποία κοινοποιήθηκε στον ενδιαφερόμενο, 

10. Την από 15.11.1991 (αριθ. πρωτ. 8174/15.11.1991) απά¬ 


ντηση του ενδιαφερομένου ότι συμφωνεί με την αιτιολογική έκθεση, 
αποφασίζουμε: 

1. Χαρακτηρίζεται ως διατηρητέο το κτίριο, φερόμενο ως ιδιοκτησία 
Μιχαήλ Ζησιμάτου που βρίσκεται στην Ερμούπολη της νήσου Σύρου και 
επί της οδού Ροΐδου αρ. 19, όπως φαίνεται σημειωμένο στο Τοπογρα¬ 
φικό Διάγραμμα σε κλίμακα 1:500 που θεωρήθηκε από την Προϊστα- 
μένη του Τμήματος Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου με την υπ’ αριθ. 758/92 
πράξη της και που συνοπτικό του αντίτυπο δημοσιεύεται με την πα¬ 
ρούσα απόφαση, επειδή το ανωτέρω αναφερόμενο κτίριο παρουσιάζει 
αξιόλογα αρχιτεκτονικά και νεοκλασσικά στοιχεία και πρέπει να προ- 
στατευθεί. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων και των εν γένει διακοσμητικών στοιχείων. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς στο εσωτερικό του χαρακτηριζο- 
μένου ως διατηρητέου κτιρίου, εφόσον δεν αλλοιώνεται ο αρχιτεκτονι¬ 
κός του χαρακτήρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

5. Επιβάλλεται η αποκατάσταση των ξύλινων σκούρων (δίφυλλα τα- 
μπλαδωτά) όπου αυτά έχουν καθαιρεθεί, καθώς και η αποκατάσταση 
των εξωθυρών του ισογείου στην αρχική τους μορφή (ξύλινες δίφυλλες 
ταμπλαδωτές), ως επίσης και η επανατοποθέτηση του σιδερένιου κι¬ 
γκλιδώματος στο μαρμάρινο μπαλκόνι, που βρίσκεται στην ανατολική 
όψη του κτιρίου. 

6. Επιτρέπεται η καθαίρεση της ξύλινης κατασκευής που στεγάζει το 
μαρμάρινο μπαλκόνι της νότιας όψης του κτιρίου. 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου καθώς και για την τοποθέτηση επιγραφών 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

8. Η ισχύς της παρούσας απόφασης αρχίζει από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί, με το Τοπογραφικό Διάγραμμα που την 
συνοδεύει, στην Εφημερίδα της Κυβερνήσεως. 

Μυτιλήνη, 12 Φεβρουάριου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. 559/οιχ. (3) 

Τροποποίηση του ρυμοτομικού σχεδίου της πόλης Καβάλας στην οδό 
Αισώπου - Αιόλου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986), έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Την 2518/7.3.1989 (ΦΕΚ 163 Δ717.3.1989) απόφαση Νο¬ 


μάρχη Καβάλας για την αναθεώρηση του σχεδίου της πόλης Καβάλας. 

5. Την υπ’ αριθ. 321/91 απόφαση του Δημ. Συμβουλίου Καβάλας. 

6. Την υπ’ αριθ. 22/418/11.12.1991 γνωμοδότηση του Συμβου¬ 
λίου Χ.Ο.Π. Ν. Καβάλας, αποφασίζουμε: 

Εγκρίνεται η τροποποίηση του εγκεκριμένου σχεδίου της πόλης Κα¬ 
βάλας στην οδό Αισώπου - Αιόλου όπως φαίνεται στο συνημμένο στην 
απόφαση διάγραμμα που θεωρήθηκε από τον Προϊστάμενο ΤΠ και ΠΕ 
Ν. Καβάλας. 

Η απόφαση αυτή, με το διάγραμμα, να δημοσιευθεί στην Εφημερίδα 
της Κυβερνήσεως και ισχύει από την ημέρα της δημοσίευσης. 

Καβάλα, 16 Ιανουάριου 1992 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

Αριθ. 933/οιχ. (4) 

Κατηγοριοποίηση, καθορισμός ορίων και αρτιότητα του οικισμού 
«ΣΚΑΛΑ ΠΟΤΑΜΙΑΣ» Επαρχίας, Θάσου, Ν, Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το από 24.4.1985 (ΦΕΚ 181 Δ/3.5.1985) «περί τρόπου καθο¬ 
ρισμού ορίων οικισμών της χώρας μέχρι 2000 κατοίκους κατηγορίας 
αυτών και καθορισμού όρων και περιορισμών δόμησής τους». 

2. Την απογραφή οικισμών και πληθυσμού του Ν. Καβάλας έτους 
1981 της Ε.Σ.Τ.Ε. 

3. Τις μελέτες Α φάση σχεδιασμού ανοικτών πόλεων που εκπονήθη¬ 
καν από ομάδα μελετητών και έκαναν προτάσεις για την οριοθέτηση, 
κατηγοριοποίηση, τους ειδικούς όρους δόμησης (δελτία αρχιτεκτονικής 
αναγνώρισης) κ.λπ. των οικισμών του Ν. Καβάλας σύμφωνα με προ¬ 
διαγραφές του Τ.Χ.Ο.Π., και την παρόμοια μελέτη που εκπονήθηκε για 
τον οικισμό «ΣΚΑΛΑ ΠΟΤΑΜΙΑΣ» από το ΤΠΠΕ Ν. Καβάλας. 

4. Την υπ’ αριθ. 50/3.4.1991 απόφαση του Κοινοτικού Συμβουλίου 
Ποταμιάς Θάσου. 

5. Την υπ’ αριθ. 7/259/26.8.1991 και την υπ’ αριθ. 14/342/ 
14.10.1991 γνωμοδοτήσεως του Συμβουλίου ΧΟΠ Ν. Καβάλας, 
αποφασίζουμε: 

1. Την κατηγοριοποίηση του οικισμού «ΣΚΑΛΑ ΠΟΤΑΜΙΑΣ» όπως 
παρακάτω: 

Θέση στο χώρο: (Α2) παραλιακός, τουριστικός. 

Βαθμός προστασίας: (Β3) Αδιάφορος 

Δυναμικότητα: (Γ1) Δυναμικός. 

Βαθμός διασποράς: (Δ2) Διάσπαρτος. 

Μέγεθος: (Ε1) Μικρός. 

2. Καθορίζουε τα όρια του οικισμού «ΣΚΑΛΑ ΠΟΤΑΜΙΑΣ» όπως 
αυτά φαίνονται στο θεωρημένο από τον Προϊστάμενο του ΤΠ και ΠΕ Ν. 
Καβάλας διάγραμμα του οικισμού σε κλίμακα 1:5000 που συνοδεύει 
την απόφαση με εξαίρεση των τεσσάρων τεμαχίων δασικών εκτάσεων 
που περικλείονται από τις τεθλασμένες οριογραμμές: 

α)Κ1-Κ8-Κ9-Κ10-Κ11-Κ12-Κ13-Κ14-Κ15-Κ16 
- Κ25 - Κ26 - Κ27 - Κ28 - Κ29 - Κ30 - Κ30Α - Κ31 - Κ32 - 
Κ33 - Κ34 - Κ35 - Κ36 - 18 - 20 - ΚΙ εξαιρουμένης από αυτή της 


έκτασης που περικλείεται από την γραμμή Κ17-Κ18-Κ19 - Κ20 - 
Κ21 - Κ22 - Κ23 - Κ24 - ΚΙ7. 

β) Κ43 - Κ44 - Κ45 - Κ46 - Κ47 - Κ48 - Κ43. 

γ) Κ49 - Κ50 - Κ51 - Κ52 - Κ53 - Κ54 - Κ49. 

δ) Κ40 - Κ41 - Κ42 - 17 - Κ40, και των οποίων οι συντεταγμένες 

αναγράφονται στο συνημμένο τοπογραφικό διάγραμμα. 

3. Καθορίζουμε την αρτιότητα των οικοπέδων που περιλαμβάνονται 
στα όρια του οικισμού Σκάλας Ποταμιάς σε επτακόσια τ.μ. (700 μ2) με 
ελάχιστο πρόσωπο 12μ. 

4. Κατά παρέκκλιση εντός ορίου του οικισμού θεωρούνται άρτια τα 
οικόπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.1985 Π. Διατάγματος, εφ’ όσον πληρούν την προϋπό- 
θέση της παραγράφου 3 του άρθρου 5, με την προϋπόθεση ότι στο οικο¬ 
δομήσιμο τμήμα του οικοπέδου εγγράφεται κάτοψη κτιρίου με ελάχιστη 
επιφάνεια 50 μ2 και ελάχιστη διάσταση πλευράς 5 μ. 

5. Κατά τη δόμηση πρέπει να εξασφαλίζεται οπωσδήποτε η συνέχεια 
των υφισταμένων ή εγκεκριμένων δρόμων του οικισμού κατά την κρίση 
της υπηρεσίας και όπως ορίζεται από το Π.Δ. της 24 - 4/3.5.1985 
(ΦΕΚ 181Δ) όπως τροποποιήθηκε μέχρι σήμερα. 

6. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να τηρηθεί η διαδικασία της παρ. 1γ του άρθρου 6 
του από 24.4.1985 Π.Δ. όπως τροποποιήθηκε μέχρι σήμερα. 

7. Επικάλυψη των οικοδομών θα γίνεται με στέγη από πέτρα ή κερα- 
μίδη, μέγιστη κλίσης 35%. 

8. Σαν όροι δόμησης ορίζονται: 

Συντελεστής δόμησης 0,6 με μέγιστη δόμηση 400 τ.μ. 

Ποσοστό κάλυψης 70%. 

Ύψος κτιρίου 7,5 μ. 

9. Κατά τα λοιπά ισχύει το από 24.4.1985 Π.Δ. όπως τροποποιή¬ 
θηκε μέχρι σήμερα. Η κλιμάκωση η διάταξη του όγκου των οικοδομών, 
καθώς και τα μορφολογικά στοιχεία θα ελέγχονται από την ΕΕΑΕ. 

Η απόφαση αυτή, με το διάγραμμα που τη συνοδεύει, να δημοσιευθεί στην 
Εφημερίδα της Κυβερνήσεως. 

Καβάλα, 24 Ιανουάριου 1992 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

